Foto: Hina



ZORAN Milanović nešto poslije 13 sati medijima se obratio iz središnjice SDP-a na Iblerovom trgu. U dvadesetminutnoj konferenciji Milanović je govorio o rastu BDP-a i jučerašnjim konzultacijama za mandatara Vlade. Još jednom je pozvao most da im se pridruže u vođenju Hrvatske sljedeće četiri godine, a Boži Petrovu je otvoreno ponudio mjesto predsjednika Hrvatskog sabora.

O rastu BDP-a

"Rezultati gospodarskog rasta i nas su malo izneadili. Ne puno, ali malo jesu. Ovo su rezultati rada naše Vlade, onaj tko želi zatvoriti oči to može slobodno zatvoriti.



Pregovaramo s MOST-om. Mi s HDZ-om ni HČSP-om ne možemo, razlike su prevelike. Mi MOST pozivamo da se uključe a ne priključe. S njima možemo", počeo je Milanović

Pozvao Petrova da postane predsjednik Sabora

"Pozivam Petrova da se prihvati dužnosti predsjednika Sabora", rekao je Milanović.

"Ta uloga je važna. Kroz tu osobu prolazi cijelo zakonodavstvo koje prolazi kroz Sabor", dodao je Milanović pozvavši Petrova ili nekoga iz MOST-a da zasuče rukave i prihvati tu funkciju.

"S MOST-om možemo i hoćemo u hrvatsku Vladu u iduće četiri godine. Na njima je da odluče. Pregovori su bili kvalitetni, puno toga smo se složili", konstatirao je.

Tekst se nastavlja ispod oglasa

"S Petrovom razmjenjujem SMS poruke ali nismo se čuli od onog sastanka u Westinu. Ovo je javni poziv", odgovorio je Milanović na pitanje je li u kontaktu s Petrovom. Rekao je da im se podmeće da žele razbiti MOST.



"Prgometa čujem, ali nikakve sastanke nemam. Prgomet je bio u MOST-u, više nije, šteta, što da kažem, oni znaju najbolje", komentirao je Milanović.

O gospodarskom pojasu

"Zna se da o kvotama izvoza ribe odlučuje Europska komisija, ne naša Vlada. To znaju ljudi iz MOST-a. Hrvatska je članica EU. Teritorijalno more je samo naše, a ono što se nadovezuje do ZERP-a je otvoreno more i to se odlučuje u Bruxellesu. Ako možemo napraviti neki mali korak, u redu, ali to je to. Ne možemo isključiti Talijane i Španjolce iz dijela mora", komentirao je Milanović MOST-ov prijedlog o proglašenju gospodaraskog pojasa.

O Mirku Raškoviću

"Gospodina Raškovića ne poznam, upoznao sam ga prije desetak dana. Ako mu netko prijeti mora reći tko i kako. Nešto se dogodilo u međuvremenu i to vrlo ozbiljno", komentirao je Milanović jučerašnje događaje oko zastupnika SDSS-a Mirka Raškovića.

Milanović smatra da predsjednica nije učinila ništa protuzakonito što je ovako rano sazvala prvu konferenciju Sabora. Po njemu je to njena odluka i nema ništa protiv te odluke.

O povećanju plaća u javnom sektoru zbog rasta BDP-a

"To je potpisano, mi smo Vlada reda, pregovarat ćemo. To je dobra vijest, javnu potrošnju treba kontrolirati. Broj ljudi u javnom sektoru je malo prevelik, efikasnost malo premala", komentirao je Milanović ugovor iz Sanaderova doba da se plaće u javnom sektoru povećavaju ukoliko BDP dva kvartala zaredom ima prosječni BDP veći od 2%

